ming030890/wiki-yue-high-quality huggingface dataset:
三元里人民抗英烈士紀念碑

三元里人民抗英烈士紀念碑，簡稱三元里抗英烈士紀念碑，係中國廣東省廣州市入面嘅一嚿纪念碑，喺1950年10月1號起嘅，而紀念碑就係喺白雲區入面嘅三元里村嗰度。

史
喺1840年6月22號，英國向中國發動咗鴉片戰爭。1841年5月29號，英軍嘅打劫集團喺三元里度搶嘢，重侮辱埋菜農韋紹光嘅老婆。而韋紹光等人就激到眼火爆，想同佢哋死過，最後礡死咗幾個英兵。之後三元里附近嘅103個鄉嘅人民都唔執輸喇，佢就搞咗個反侵略武裝部隊嚟挑戰英軍。喺1841年5月30號朝早，幾千位男人就出嗮去英軍霸咗嘅四方砲台度，重引咗部分敵人到牛欄崗度，過咗一日，終於都礡死咗200個英兵，而三元里人民就贏嗮。
為咗紀念呢單鴉片戰爭嘅勝利，所以喺1950年10月1號嘅三元里村度起咗個紀念碑嚟紀念，而嚿碑上面寫住「一八四一年廣州人民在三元里反抗英帝國主義侵略鬥爭犧牲的烈士們永垂不朽！」（粵語翻譯：1841年廣州人民喺三元里同英國佬軍鬥，死咗嘅人永垂不朽！）呢挓字。喺1958年11月份，三元里古廟遺址度就起咗間三元里人民抗英鬥爭史料陳列館，入面重有嚿三元里人民抗英烈士紀念碑。
三元里大酒店

係中國廣東廣州嘅三星級酒店，2009年開業，位置喺越秀區機場路1號（三元里大道同機場路嘅交界個Y字形路口分岔位）。
酒店有13層樓，一共有60間客房。
XYZ事件

XYZ事件（XYZ Affair）係指1797年法蘭西第一共和國三位外交人員（用XYZ字母代表）到美國同總統約翰亞當斯講和嗰陣索取巨額賄賂嘅事件。皆因美法講和失敗，約翰亞當斯被批評無盡力講和，佢惟有公開法國代表嘅惡行，引起美國反法浪潮，之後更爆發非正式嘅美法戰爭。
Xambes

Xambes係法國嘅一個市鎮，位置喺沙藍特。
X 長

x 長（英文：x height），喺英文書法同字型設計，係指細楷字母，撇除上升筆劃之後，基線計起嘅高度，亦即係細楷 x 概念上最頂可以去到邊。概念上，撇除上升筆劃之後，所有細楷字母嘅頂部，喺視覺上都應該喺 X 長嘅高度對齊。喺書法，X 長嘅高度概念上係貼住一條綫，叫 ｢字腰綫｣[暫譯]（waistline）。
x 長
大楷字母嘅對應高度叫大寫高度。
X 長喺 CSS（網頁製作）同 TeX 都係一個長度單位，叫 ex（即係 X 嘅讀音）:60，但係喺傳統排版並冇咁嘅單位。

視覺影響
同樣字大細，X 長大啲，啲字睇落就大啲，有研究人員因此認為易睇嘅決定因素係 X 長同大寫高度之間嘅比例
因為字大細原則大係固定值，喺有細楷嘅書寫系統，喺視覺上，同一字大細，決定字形實際大細嘅係 X 長，亦即係話，字大細分多啲畀 X 長，啲字睇落就大啲，但係想隻字望睇令啲，有時要細 X 長:38。
因為 X 長影響視覺上啲字有幾大，X 長同大寫高度嘅比例喺無障礙設計被認為係非常重要。例如，安省註冊平面設計師協會嘅指引認為 X 長應該大，但係又唔可以太大，因為上升筆劃太短，啲字一樣會唔易睇，建議 X 長係大寫高度嘅三分二至四分三之間:24，另外又建議排咗版嘅字，X 長至少 1.5 毫米:27。
視覺上字嘅大細其實並唔係只係取決於 X 長同大寫高度之間嘅比例，例如左面嘅書法體，X 長對大寫高度淨得 40%，但係，爾個並唔係佢啲字細嘅主要原因
X 染色體

X 染色體（X chromosome）係喺好多生物（包括哺乳類）當中有嘅決定性別嘅染色體，公同乸身上都有。
三家村避風塘

三家村避風塘（英文：Sam Ka Tsuen Typhoon Shelter）係香港一個避風塘，喺九龍觀塘區油塘三家村沿岸。避風塘佔地1.9公頃，只係畀作業船隻用。
維基同享有多媒體嘅嘢：Sam Ka Tsuen Typhoon Shelter
三宅麻理惠

三宅麻理惠 ，係日本嘅一個女藝人同埋配音員。
三家村

三家村（英文：Sam Ka Tsuen）係香港觀塘區東南部鯉魚門嘅鄉村，係九龍十三鄉之一，喺油塘同鯉魚門附近。

交通
早年三家村已經有渡輪往返筲箕灣。昔日西貢區仲未開發之時，住喺將軍澳、調景嶺同埋其他西貢地方嘅居民都要去三家村轉渡輪往返市區，所以西貢嘅海鮮以前都會運去呢度發售，令到呢度嘅海鮮餐廳同酒樓林立。之後因筲箕灣填海，依家渡輪服務已改為往返西灣河，由珊瑚海船務提供17.5M木製街渡式小輪服務。同時，亦設有航線往返東龍洲／大廟灣，每3個鐘一班。
三家巷

三家巷（粵拼：saam1 gaa1 hong2）係由作家歐陽山寫嘅小說，1957年創作，1959年出版。本書出版後曾經大範圍影響過廣東珠三角一帶。

簡介
1920年代初，廣州嘅三家巷地區曾經住過有姻親關係嘅周、陳、何三戶人家，雖然嗰時因為社會動蕩，地位同經歷發生咗好多次改變，但佢哋最後行咗條分岔路：其中周家三兄弟同區桃等人加入罷工而踏入革命；陳文雄兄妹同何守仁一齊為咗自己嘅私人權益而唔參加革命，專門同周家玩作對。
三家村遊樂場

三家村遊樂場（英文：Sam Ka Tsuen Recreation Ground）係香港一公園同遊樂場，喺油塘三家村，茶果嶺道同埋四山街交界，前身係三家村臨時房屋區，行政上歸觀塘區，由康樂及文化事務署管。設施有硬地球場、籃球場、排球場，以及七人足球場、五人足球場。
三家分晉

三家分晉係指周代嘅諸侯國韓、趙、魏將晉嘅領地瓜分嗮，發生喺周威烈王廿三年（前403年），《資治通鑒》將呢件事睇成春秋同戰國嘅分界。
三角雞

Le Coq Sportif，意譯做鍾意運動嘅雞公，官方中文譯名「樂卡克」，港澳地區俗稱「三角雞」，係一間法國運動用品生產商，旗下產品包括服裝、鞋類、袋類同其他配件。1882年由法國生意人 Émile Camuset 創辦。
三論宗

三論宗係漢傳佛教十宗其中一個宗派，喺南北朝末期創立，主要研究《中論》、《十二門論》、《百論》三本佛教經典。呢個宗派傳到日本後，又叫不真宗。
三趾鶉科

三趾鶉科（學名：Turnicidae）係鳥綱鴴形目一個科，下有2個屬。
三豐百貨冧樓

三豐百貨冧樓（粵音：saam1 fung1 baak3 fo3 lam3 lau2，韓文：三豐百貨店崩壞事故）係指喺1995年6月29號喺南韓漢城嘅一躉大型百貨公司失驚無神噉冧咗落嚟嘅呢一單嘢。當其時冧緊樓嗰陣，由足足五層嘅百貨大樓冧到落去地下四層，成個過程唔夠十秒。呢單嘢加埋死咗五百零人，九百幾人整親，冇咗二千七億韓圜（約莫有2.08億美金咁多）。呢場冧樓事故係除咗打仗之外韓國傷亡最嚴重嘅災難事故、亦係全球第二嚴重嘅冧樓事故（最嚴重嘅係2013年孟加拉達卡冧樓事故）。
三趾

三趾即係第三隻腳趾，二趾同四趾中間，同四趾差唔多長。
三角銼

三角銼，銼一種，鋼造，幼身長條，前端會窄身啲。有三面，剖面成三角形，所以叫三角。三面或者等闊、或者兩闊一窄。同其他銼一樣，用來修順物體表面，而佢因為三角，可以用喺凹坑嗰度。

文
英文有好幾種叫法，three cornered file、three square file、triangular file。
三角龍

三角龍（Triceratops）係種恐龍，生物分類上屬角龍科，最大特徽係頭頂有三隻角，係美洲好常見嘅草食性恐龍。
Pougnadoresse

Pougnadoresse係法國嘅一個市鎮，位置喺奧斯坦尼大區嘅加爾。
Pouillac

Pouillac係法國嘅一個市鎮，位置喺濱海沙藍特。
Poucharramet

Poucharramet係法國嘅一個市鎮，位置喺奧斯坦尼大區嘅上加龍。
Pougy

Pougy係法國嘅一個市鎮，位置喺奧布。
Pouillat

Pouillat係法國嘅一個市鎮，位置喺安省。
Poubeau

Poubeau係法國嘅一個市鎮，位置喺奧斯坦尼大區嘅上加龍。
Pouan-les-Vallées

Pouan-les-Vallées係法國嘅一個市鎮，位置喺奧布。
Potpourri

Potpourri係香氛乾花植物，個英文字 potpourri 源自法文。將啲乾咗嘅天然有香味嘅花或植物，撈埋一齊放喺個兜或者個缽度，用嚟薰香居屋，感覺上居屋空氣會清新啲。最早都係用陶瓷兜缽，而家啲人用木製兜缽多啲。以前香氛乾花植物，要撿啲有溫和香氣唔會攻鼻嘅植物先至得，而家有啲人會加各種精油增加香味。乾咗嘅花草材料至少可以放兩三個月，乾燥過程處理得好嘅話，可以放足廿年。根據英國皇家植物園2015年一份研究報告指出，用嚟整香氛乾花嘅植物材料，超過一百科去到四百幾種，最多人用玫瑰，包括花瓣、葉、玫瑰果、玫瑰油，其他香氛乾花植物包括香柏樹皮木碎、桂皮、丁香、茴香、茉莉、薰衣草、檸檬香草、薄荷、橙皮等。整香氛乾花植物要小心唔好撿有毒嘅植物，如果加精油都唔可以太過攻鼻，加太多精油都可能會中毒，尤其是驚細蚊仔或者寵物誤食發生危險。
法國有瓷器工場響 1750年代至 1760年代，製造咗十二個船型瓷器皿，用嚟放香氛乾花植物，法國國王路易十五嘅情婦龐巴度夫人就有三個揸手。船型瓷器皿而家全世界剩番十個。
另外有一種工藝 preserved flowers 中文有多種名稱包括永生花、不凋花、保鮮花，呢個工藝注重保存花本來面貌，甚至抽走花本身嘅香味，而香氛乾花植物 potpourri 就調反轉頭同佢相反，注重香氣。
Pouillenay

Pouillenay係法國嘅一個市鎮，位置喺黃金丘。
Sénaillac-Lauzès

Sénaillac-Lauzès係法國嘅一個市鎮，位置喺奧斯坦尼大區嘅洛特。
Sénergues

Sénergues係法國嘅一個市鎮，位置喺阿韋龍。
Sénezergues

Sénezergues係法國嘅一個市鎮，位置喺康塔爾。
Sémézies-Cachan

Sémézies-Cachan係法國嘅一個市鎮，位置喺奧斯坦尼大區嘅熱爾。
Sérandon

Sérandon係法國嘅一個市鎮，位置喺戈雷茲。
Sénaillac-Latronquière

Sénaillac-Latronquière係法國嘅一個市鎮，位置喺奧斯坦尼大區嘅洛特。
Sénarens

Sénarens係法國嘅一個市鎮，位置喺奧斯坦尼大區嘅上加龍。
Sénéchas

Sénéchas係法國嘅一個市鎮，位置喺奧斯坦尼大區嘅加爾。
Sénas

Sénas係法國嘅一個市鎮，位置喺隆河河口。
Séniergues

Séniergues係法國嘅一個市鎮，位置喺奧斯坦尼大區嘅洛特。
乞兒雞

乞兒雞係用泥焗熟嘅雞，屬蘇菜嘅其中一味出名菜式，由江蘇一個乞兒發明。而家整乞衣雞通常會先釀餡入雞身，出面包荷葉，最後包泥焗熟。
乞食

乞食又叫行乞，係指攤大手板問其他人攞錢、嘢食或者其他值錢嘢嘅行為，而乞食嘅人叫做乞兒（讀音同乞衣）。
也孫鐵木兒

也孫鐵木兒（1293年11月28號—1328年8月15號）係元世祖忽必烈嘅曾孫、大元第六個皇帝，1323年到1328年在位。佢無廟號，所以用佢用過嘅年號泰定叫元泰定帝。
元英宗至治三年（1323年）八月，元英宗畀人殺咗。九月，也孫鐵木兒繼位。致和元年（1328年）七月，也孫鐵木兒過身。九月，佢個仔阿速吉八喺上都登基做皇帝。同一個月，元武宗個仔圖帖睦爾亦都喺大都登基做皇帝。
也努斯

也努斯（jaa5 nou5 si1，拉丁文：Iānus），係喺羅馬神話入面嘅有關開端、過渡、時間、同結尾之神，佢有兩塊面，代表住舊時同第時。
也斯

也斯（1949年3月12號—2013年1月5號），原名梁秉鈞，係香港作家，祖籍廣東新會，作品種類豐富，包括詩歌、散文、小說、戲劇、文學評論、文化研究等。
也速該

也速該（1134年—1171年）係蒙古蒙兀國大汗，鐵木真阿爸。佢嘅子孫忽必烈追尊佢做大元皇帝，廟號烈祖，諡號神元皇帝。
乞力馬扎羅區

乞力馬扎羅區係坦桑尼亞嘅一個區，喺國土東北部，首府莫西。
乞食牛肉

乞食牛肉（hashed beef）係種西菜，卽係濕炒肉片。牛肉整成碎片，同混雜菜炒埋上碟，因爲佢有汁，所以係濕炒。
也唬族

也唬族（粵拼：jaa5 hu2 zuk6，當中唬正常係讀粵拼：fu2，但呢度變讀做粵拼：hu2；英文：Yahoo）係著名英文奇幻小說《格列佛遊記》提到嘅一個種族。

故仔
内文：格列佛遊記
睇埋：蒿亞腍
《格列佛遊記》最後嗰部（第四部）就有提到也唬族。
也唬族望落似人，但係就好野蠻冇乜智能可言。
也許明天

《也許明天》係臺灣歌手張惠妹出嘅第十二張國語專輯。歌曲專輯呈現較實驗性搖滾，曲風大膽前衛，市場唔係咁接受。另外，遇上華納唱片人事調整，無法全面性宣傳專輯，係張惠妹咁多年嚟銷量最低嘅專輯，台灣只賣出8萬張。
中區

中區 (臺南)：1945年成立，2004年同西區合併成中西區。
中區 (香港)：1969年成立，1981年取消。
中區 (堺市)

中區 (堺市)係日本楔位文，重未完成，麻煩你幫手補充內容。
二宮浩

二宮浩（1969年4月11號—）係日本足球員，司職前鋒，效力過浦和紅鑽，Danubio，及水戶蜀葵。
二川孝廣

二川孝廣（1980年6月27號—）係日本足球員，司職中場，曾經喺2006年爲日本足球代表隊出場1次。
二帝書院

二帝書院係香港一個供奉文昌同關帝嘅教學地方，喺元朗區錦田水頭村。喺1992年被香港古物古蹟辦事處評定為香港法定古蹟。
二帝書院喺清朝道光初期起，嗰時由鄧族十六位著名嘅士紳夾錢起，成立咗文武二帝會（文昌會），輪流做會頭負責拜祭。二帝書院除咗供奉文武二帝之外，亦用作村中學生學習嘅書室，由於書院嘅前院用白磚砌成，所以叫「白石巷」，而啲學生就被叫做「白石巷子弟」。喺二戰之後就冇做學校。喺1994年做過維修。
二律背反

二律背反（英文：Antinomy）係指兩條定律望落或者真係彼此唔相容。
二宮和也

二宮和也（粵拼：ji6 gung1 wo4 jaa5，1983年6月17號—），係日本嘅一個男藝人同埋演員。
二年生植物

歐芹係二年生植物嘅常見例子。
二年生植物（粵拼：ji6 nin4 sang1 zik6 mat6，Biennial plant）指一啲喺兩年之內完成佢嘅生命週期嘅顯花植物。
二宮寬

二宮寬（1937年2月13號—）係日本足球員，司職前鋒，曾經喺1958～1961年間爲日本足球代表隊出場12次，入咗9球。
二宮洋一

二宮洋一（1917年11月22號—2000年3月7號）係日本足球員，司職前鋒，曾經喺1940～1954年間爲日本足球代表隊出場6次，入咗1球。
二奶

二奶即係男人背住老婆養住嘅第二個女人，而男人養住個二奶嘅行為就叫包二奶。由於個女人攞到金錢上嘅利益，所以算係種性交易。
Étalante

Étalante係法國嘅一個市鎮，位置喺黃金丘。
Étais

Étais係法國嘅一個市鎮，位置喺黃金丘。
Éteignières

Éteignières係法國嘅一個市鎮，位置喺亞丁。
Éternoz

Éternoz係法國嘅一個市鎮，位置喺杜。
Étalans

Étalans係法國嘅一個市鎮，位置喺杜。
Étampes-sur-Marne

Étampes-sur-Marne係法國嘅一個市鎮，位置喺埃納。
五車二

五車二，又叫御夫座α、HR 1708，係御夫座一粒恆星，距離地球42.2光年，係成個天空第6光嘅星，視星等係0.08，亮度係太陽嘅79倍。
五邊形數

五邊形數系能排成五邊形嘅多邊形數。其概念類似三角形數及平方數，之不過五邊形數和三角形數及平方數唔同，所對應嘅形狀冇旋轉對稱（Rotational symmetry）嘅特性。
第個五邊形數可用以下公式求得
且。
首幾個五邊形數為1, 5, 12, 22, 35, 51, 70, 92, 117, 145, 176, 210, 247, 287, 330, 376, 425, 477, 532, 590, ... 
（OEIS數列A000326），其奇偶排列系“奇奇偶偶”。
五輪真弓

五輪真弓（1951年1月24號—），係日本女唱作歌手。
五進制

五進制（英文：quinary、base-5、pental）係以5做底嘅進位制，只係用到0、1、2、3、4五個數字記數。呢種進位制有可能源自人一隻手有5隻手指，而家只有少數語言用呢種進位制。
喺呢個進位制入邊，平時嘅5會寫做10，平時嘅25會寫做100，平時嘅60寫做220，等等。
由於5係質數，分數嚟講只有啲分母係5嘅次方嘅會係有限小數，不過因為5喺兩個高合成數（4同6）中間，好多分數嘅循環節都好短。
今時今日，大部份用5做底嘅記數系統都係所謂嘅二五進制（biquinary），實則係十進制，不過用5作為一個sub-base。另一個sub-base記數系統係大家熟悉嘅六十進制，用10做sub-base。平時用嚟記時嘅時分秒系統就係用呢一隻記數法。
五進制入邊每一個位可以表達位元嘅資訊。

語言
有唔少嘅語言都仲用緊五進制，例如Gumatj、Nunggubuyu、Kuurn Kopan Noot、Luiseño同Saraveca等。Gumatj係真正嘅「5-25」語言，入邊 25 係比 5 大嘅「單位」，下邊係 Gumatj 嘅數字：

雙五進制
用2、5做sub-base嘅十進制系統又叫做雙五進制（biquinary），Wolof同Khmer都用呢隻系統。羅馬數字都算係用呢種系統，例如7寫做VII，即係5+1+1，70就係LXX，即係50+10+10。成個數字表係：
值得留意嘅係，呢個系統唔係進位制嚟。理論上一個數字可以用任何次序表達，例如73可以寫做LXXIII同IIIXXL都得，不過其實羅馬數字仲有一條「調轉次序代表減數」嘅規則，即係IV係4，IX係9咁樣，所以羅馬數字有一個既定嘅次序去寫出嚟。
好多算盤都用雙五進制嚟方便運算，例如中國算盤、日本算盤咁樣。記數符號（tally mark）、劃正字等等都可以算係用緊五進制/雙五進制。好多貨幣都係行緊雙五進制或者係部份雙五進制，例如港紙有5亳、5蚊、50蚊、500蚊呢啲幣值。
「二五進制編碼十進數」係一啲早期嘅電腦，例如Colossus、IBM 650呢啲用雙五進制嚟記十進制數字嘅方法。

四五進制
Nahuatl用一種以4、5做sub-base嘅二十進制。

計數機同程式語言
有少數嘅計數機可以用五進制嚟計數，例如聲寶嗰啲，包括EL-500W同EL-500X系列，入邊佢叫做pental system。另外開源計數機WP 34S都有用五進制。
Python嘅int()函數可以將任何進制嘅數轉返做十進制，例如五進制嘅101可以用int('101',5)轉返做十進制嘅26。
五道古火會

五道古火會，係河北石家莊趙縣南楊家莊村一個流傳數百年嘅廟會，2011年列入河北省非物質文化遺產名錄。呢個慶典每年正月十五元宵節都會舉辦，自發組織唱大戲、掛彩燈、舞獅、舞龍燈，重頭戲係晚黑嘅煙花表演，所用嘅係村民獨製嘅梨花瓶煙花成品。夜晚黑啲村民會焚香祭拜、燃放煙花，祈求五穀豐登、國泰民安。按當地村民啲描述，每年元宵到晚黑八點左右，廟會「會頭」就會執掌燃放煙花嘅號令燈——個五角星狀燈籠，上書八個大字「千年古火，永放異彩」。號令燈行到邊，就嗰度啲煙花就開始燃放。
廟會起源有唔少說法，比較主流嘅係愛來紀念一位五道將軍，陰司嘅大神，掌管人嘅生死榮祿。佢重有監督閻王判案嘅權力，甚至可以代閻王決定埋人嘅壽限。傳說中個五道將軍有正義感同同情心，留下眾多救助弱者、成人之美嘅佳話。所以啲村民信奉佢，起埋廟去奉祀。
1996年，楊風申成為咗「古火會」會頭，由佢揸實火藥配方，落手落腳製作慶典煙花。2016年正月十二（2月19號），楊風申同幾個村民製作成200幾個煙花成品「梨花瓶」陣，畀差佬上門指接獲匿名舉報稱有人組織非法製造爆炸物，拘留放監後，畀縣法院判定非法製造爆炸物罪成，上訴到省法院只獲免刑事處罰。楊風申需簽署保證書按照《大型群眾性活動安全管理條例》及《煙花爆竹安全管理條例》進行逐級上報審批啲慶典煙花，過唔到審查就會冇得再搞廟會同焰火晚會。「五道古火會」自楊出事經連續兩年冇燃放過煙花。
五邊形數定理

五邊形數定理系一個由歐拉發現嘅數學定理，描述歐拉函數展開式嘅特性。
歐拉函數展開後，有啲次方項約走咗，淨係留低次方項為1, 2, 5, 7, 12, ...嘅項次，淨低嘅次方啱啱好係廣義五邊形數。
五邑甄球學校

五邑甄球學校（F.D.B.W.A. Yan Kow School）係香港一間執咗嘅小學，喺九龍坪石邨附近，係坪石邨附近第二間學校。1969年創校，2003年，黃景潮接任五邑甄球學校校長，而新起好嘅校舍亦都起好埋，但係第二年2004年就收唔夠23個小一學生而要停辦小一。最後五邑甄球學校喺2007年7月14號正式執笠。
空置咗嘅校舍喺2009年9月1號開始借畀聖羅撒學校，等聖羅撒學校學生可以喺校舍重建期間有得上堂。
五言絕句

五言絕句（粵拼：m5 jin4 zyut6 geoi3）係舊體詩一種，每句五隻漢字。五言絕句嘅基本平仄句式係仄仄平平仄、平平仄仄平、平平平仄仄同仄仄仄平平 。
例如以下係杜甫嘅《春望》頭嗰兩句—
國
破
山
河
在
城
春
草
木
深
五邊形

五邊形，或者叫五角形，係有5條直邊嘅多邊形，總共有5隻角，內角和540°。
人肉搜尋2

《人肉搜尋2》（Missing）係一部2023年嘅美國懸疑電影，由韋梅克、尼克莊遜執導，絲多蕾特、喬昆迪艾曼達、梁振邦、艾美蘭德克、丹尼爾海尼、妮雅朗主演。套戲名義上係《人肉搜尋》續作，但係屬全新故仔，今次係個女要搵返喺哥倫比亞失蹤嘅阿媽。
人聲音域

人聲音域（英文：vocal range）係指一個人把聲最高音同佢把聲最低音差距幾大，而呢樣嘢可以有個體差異，會對唱歌嘅能力造成具體影響。
想像有個人由一個低嘅音（例如 C3）開始，以上升嘅方式（即係每吓聲比前一吓高一個半度）一吓一吓噉唱啲音高出嚟－D3、E3、F3... 噉，去到某一點佢實會發現自己唱唔到下一聲出嚟；呢類噉嘅事實表明，一個人把聲「能夠發出咩音高嘅聲」係有上限同下限嘅－音域正正就係指一把人聲「發得出嘅最高音高」同佢「發得出嘅最低音高」之間差幾遠。音域係定義聲種最重要嘅特徵。
人肉廣告牌

人肉廣告牌（human billboard）係賣廣告嘅一種方法，指請個人攞或者孭住一個廣告喺街上面企喺度或者行嚟行去，達到宣傳嘅效果。
人章

人章係伊斯蘭教典籍《可蘭經》入面嘅第76章（蘇拉）。
人群模擬

人群模擬（crowd simulation）係指用電腦碼模擬一大班人或者第啲個體嘅移動，簡單講就係 foreach 個體，都要嗰個個體按某啲法則移動。喺現實應用上，人群模擬嘅演算法可以攞嚟做「模擬一棟建築物火燭起上嚟容唔容易俾人逃生」等嘅用途，而喺遊戲製作上就可以用嚟製作像真嘅人群環境。
人耳鼠

人耳鼠（英文：earmouse，又作Vacanti mouse）係隻喺實驗室用生物工程技術整出來嘅老鼠。佢背脊道有塊軟骨，望落去好似人嘅耳仔噉。20世紀90年代末，隻老鼠嘅相喺互聯網廣為流傳，並且激起過一股反基因工程嘅抗議浪潮。

誕生
人耳鼠係由麻省大學醫學院（英文：University of Massachusetts Medical School）嘅 Charles Vacanti 同同事一齊整出來，成果1997年發表。佢哋首先將牛軟骨細胞放落一個生物相容性好好嘅耳形模裡面培養。培養到差唔多成形，就移植入一隻經過基因改造而缺少排異反應嘅老鼠皮下。爾種經過基因改造嘅老鼠喺生物科研試驗裡面經常用到，叫做裸鼠（英文：nude mouse）。
人聲

人聲嘅聲譜圖揭示咗含量豐富嘅諧波。
人聲（粵拼：jan4 seng1）係人用呼吸道震動而形成。大多數青少年變咗聲之後嘅男性把聲係沉過細路又沉過女人，大分別，大聲嗌同唱高音都係好勉強。
人約離婚後

《人約離婚後》（英文：Love Is The Only Answer）係一部2011年上映嘅港產片。由葉念琛導演，佘詩曼、方力申、羅仲謙主演。於2011年7月21號上映。

故事大綱
「
大膽去愛 小心地偷
」
喺阿寶（佘詩曼飾）同阿強（方力申飾）嘅婚宴上，投影機原本正喺度播住佢哋相戀嘅過程，突然畫面閃出阿強同性感女子（何佩瑜飾）做愛嘅片段，阿寶冷靜地走到台上宣佈離婚並將婚禮即時取消，呢件事迅速成為網上熱話。
一年嚟，回復單身嘅阿寶同風流快活嘅阿強繼續保持友好關係，一日爛滾愛玩嘅阿強竟然帶阿寶參加換妻派對，保守嘅阿寶本來想走，但遭阿強阿威迫利誘而無奈參與。喺換妻派對上，兩人遇上阿杰（羅仲謙飾）同其中妻子曼麗（傅嘉莉飾），四人發展出浪漫而火辣嘅關係……
呢邊廂，喺另一個婚宴上，當投影機又係播住新郎（陳智燊飾）同新娘（陳嘉寶飾）嘅溫馨片段時，畫面又閃出意想不到嘅片段……
五十鈴MT

五十鈴MT係日本五十鈴出嘅一款前置引擎巴士底盤，主要喺日本以外用。
五十音

五十音係日文假名（平假名、片假名）用母音、子音做分類，排列成一個圖表，叫五十音圖。
五十音（平文式羅馬字）
五十鈴LT底盤

五十鈴LT底盤係日本五十鈴出嘅一款後置引擎巴士底盤，載到大概14噸，主要喺日本以外用。
五十鈴LV底盤

五十鈴LV底盤係日本五十鈴出嘅一款後置引擎巴士底盤，載到大概16噸，主要喺日本以外用。
五十鈴Super Cruiser

五十鈴Super Cruiser係五十鈴出嘅一款大型觀光及長途客車，1986年開始出，並取代五十鈴LV219。
Super Cruiser同LV219一樣係全氣墊懸掛，但頭軸係獨立懸掛；而Super Cruiser嘅頭軸係擺得比LV219後。巴士嘅車身規格分三種，包括超高車身（Super hi-decker）嘅Super Cruiser SHD、1987年推出嘅高車身（Hi-decker）Super Cruiser HD，同埋1989年推出嘅超高車身、司機位整到好低兼設喺車廂地台下面（Underfloor cockpit）嘅Super Cruiser UFC。
五十鈴Super Cruiser完整巴士喺1996年俾五十鈴Gala取代，但選用五十鈴以外車身嘅Super Cruiser底架就一直出到1998年。
五十鈴巴士製造

五十鈴巴士製造（いすゞバス製造株式会社）係日本一間巴士車身製造廠。
公司係喺1974年由川崎重工業分拆出嚟，當時係叫川重車體工業（川重車体工業株式会社）。1986年川重車體工業（唔包括冷凍車事業）成為五十鈴同埋川崎重工業嘅合資企業，並改名IK Coach（アイ・ケイ・コーチ株式会社）。
1995年，IK Coach改名為五十鈴巴士製造，同年接收北村製作所嘅巴士車身生產業務。1997年五十鈴巴士製造成為五十鈴全資附屬公司。
2003年五十鈴巴士製造成為日野同埋五十鈴合資嘅J-BUS嘅附屬公司，2004年併入J-BUS架構之內。
五台

五台係中國山西忻州一個縣，總面積2868平方公里，人口31萬。
五十鈴Gala

五十鈴Gala係五十鈴出嘅一款大型觀光及長途客車，1996年開始出，並取代五十鈴Super Cruiser同埋五十鈴LV280。
巴士嘅車身規格分三種，包括高車身嘅Hi-decker、超高車身嘅Super hi-decker同埋超高車身兼司機位整到好低嘅Grace hi-decker。2000年Gala嘅改良版現身，並通稱五十鈴Gala 2000。
由五十鈴自己設計嘅Gala已經喺2005年停產。

廣州Gala
五十鈴同埋中國廣州汽車集團合資嘅廣州五十鈴客車有限公司（2000至2008年運作）自2001年開始出廣州版Gala，初時配V形10汽缸引擎，後來改配直列6汽缸引擎。
廣州Gala GLK6120D5

日野設計嘅五十鈴Gala
2005年開始五十鈴同埋日野大型客車設計統一，五十鈴Gala改用新一代日野S'elega嘅設計。新嘅五十鈴Gala同日野S'elega只係車頭同埋車尾嘅外型有少少分別。
改用日野S'elega設計嘅五十鈴Gala
維基同享有多媒體嘅嘢：Isuzu Gala
三重區

三重區係臺灣新北嘅一個市轄區，面積16.32平方公里，人口38.8萬。
三重國小站

三重國小站係臺北捷運中和新蘆線嘅一個車站。
三重冕

三重冕係天主教教宗傳統上會戴嘅一頂帽，只會喺隆重場合戴住。不過自從教宗真福保祿六世喺1963年嘅加冕典禮戴過之後，就再無教宗再戴過。
三重縣

喺開放街圖（Open Street Map）嘅三重縣地圖。
三重縣嘅官方網站（日文）
維客旅行上嘅三重縣（日文）
三重站

三重站係桃園捷運機場線、臺北捷運中和新蘆線嘅一個車站。
仄羅斯

仄羅斯（粵拼：zak1 lo4 si1，希臘文：Ζῆλος），係希臘神話入面嘅熱情之神，亦係泰坦神帕拉斯（Pallas）同斯梯克斯個仔。
希臘擬人化神
仇栩欣

仇栩欣（英文：Jocelyn Chau Hui-yan，1996年8月31號—），花名「仇B」，係香港民主派女政治人，前北炮同盟（中文：北炮同盟）成員，做過東區區議會城市花園選區議員、財務及審核委員會副主席，從政前嘅本職係銀行客戶經理。

簡歷
仇栩欣喺英屬香港出世，大學商科畢業，之後加入一間零售銀行做客戶經理，曾經喺炮台山分行返工。
2019年，佢受到反送中運動啟發，參與城市花園選區嘅地區工作，同埋喺同年嘅區議會選舉挑戰冧莊五屆嘅區議員許清安，最後佢亦都成功當選。

反送中示威被老屈襲警
2019年8月11號東區反送中示威嗰晚，仇栩欣喺北角做緊網上直播嗰陣，畀香港警察襲擊同推落地，之後班警察仲掉返轉攞襲警嘅罪名老屈返仇栩欣轉頭，後尾仇栩欣踢保，獲警察無條件釋放返出嚟。但係12月30號，仇栩欣畀警察通知第二日會拘捕佢，想再落案起訴佢嗰晚襲警。2020年8月12號，裁判官判仇栩欣罪名唔成立，裁判官喺判詞入面不但批評警察當時對仇栩欣濫用暴力，仲斥責佢哋砌詞狡辯、大話冚大話，形容兩名警察嘅供詞大話連篇，完全唔可信。

參選區議員被襲
同年10月12號晚，仇栩欣擺緊街站嗰陣畀人襲擊而受傷，需要送院治理，亦係繼10月8號觀塘區梁凱晴之後第二單針對區議會候選人嘅襲擊。

獲選「亞洲地區推動變革嘅後生仔女」
美國有線電視新聞網（CNN）喺2019年12月選出五位「亞洲地區推動變革嘅後生仔女」（Young people across Asia pushed for change），仇栩欣做咗香港唯一獲選嘅人。

2021年香港區議員宣誓
2021年9月，佢參與第一場2021年香港區議員宣誓儀式，結果佢同梁詠詩、周卓奇宣誓有效，得以繼續做區議員。佢任期完結後未有競逐連任。
仇恨罪行

仇恨罪行係基於偏見而針對社會中某種特徵嘅人進行嘅犯罪罪行。通常，呢啲受到偏見嘅特徵包括種族、宗教、性取向、殘障、國際、年齡、性別、性別認同或者政治觀點。
仆親

仆親一個細路女向前仆緊。盛行率2億2600萬 (2015)死亡數52萬7000 (2015)分類同拎ICD-10W19[改呢版嘅維基數據]
仆親（粵音：puk1 can1）又嗌摜低（粵音：gwaan3 dai1）係人抑或動物企唔穩之後成副偈躂咗落地嘅行為，多數發生喺老人家 同埋細蚊仔度。地盤佬、電工、礦工、裝修佬亦係啲比較易仆親嘅工種。

統計
喺2013年，唔覺意噉仆親而就噉死咗嘅人數超過556000，高過1990年嗰陣嘅341,000人。仆親亦係第二大常見意外死亡嘅原因，僅次於撞車。
2012年因為仆親而死嘅人數（每百萬人）   0–15  16–21  22–33  34–44  45–55  56–69  70–88  89–106  107–129  130–314
2004年每十萬居民仆親次數嘅傷殘調整生命年   no data  less than 40  40–110  110–180  180–250  250–320  320–390  390–460  460–530  530–600  600–670  670–1000  more than 1000
仇思達

仇思達（英文：Sze-tat Chau），綽號無敵神駒，係網絡電臺「本土臺」臺長，前香港城市大學校董（研究生代表）。
仇思達喺做城大校董嗰陣，搞過活動批評城大研究生會。到佢搞網臺嗰陣，就爆咗鄭松泰錄音，引起派系網上攻擊。

擔任城大校董時期
仇思達喺2012年11月15號成爲香港城市大學校董會成員研究生代表，任期一年。喺任內，仇思達搞過活動批評城大研究生會。佢喺2013年3月28號喺香港城市大學搞咗「光復城大」直播論壇，質疑城大研究生會多年嚟財政開支欠缺監管，同埋違憲拖選舉。仇思達話，當年佢發現個大選嘅委員會係由時任幹事會擔任，覺得有明顯嘅利益衝突，所以喺民主牆貼大字報表達意見。而喺選舉日之前，大選委員會宣布將選舉無限期押後，原因係有學生表達大選委員會嘅組成辦法對選舉會造成不公。仇思達又話，城大研究生會多次用公費舉辦蛇宴、遊船河呢啲佢覺得係小圈子活動嘅活動。佢再講，研究生部分須要返工，好少參加呢啲活動，而由城大研究生會成立以嚟冇評議會，財務開支欠缺監管。

爆鄭松泰錄音
2017年6月10號夜晚，仇思達喺佢個網臺爆熱血公民立法會議員鄭松泰嘅錄音。喺個錄音，鄭松泰話，梁頌恆、游蕙禎應該死，又話佢係同佢哋扮老友，因為大眾係白癡，以為佢自己同佢班人係本土派。錄音播出冇耐，唔同嘅派系喺網上互相攻擊。有好多人去咗鄭松泰個Facebook度鬧佢虛偽、侮辱選民。又有人話，支持鄭松泰。

榮譽
香港城市大學中文文學士（榮譽）。

著作
《屹屹屹》。小明文創，2017年。
上海電視節

上海電視節又叫上海國際友好城市電視節，1986年12月10號由上海市人民代表大會常務委員會批准成立。依家嘅上海電視節已經係亞洲重要嘅國際電視交流平台之一，具有評獎、市場、論壇等多項功能。活動內容包括節目評獎、節目市場、設備展覽三項，初頭係兩年一屆，2004年後改做一年一屆。
上海體育館站

上海體育館站係上海地鐵1號綫同上海地鐵4號綫一個地鐵站，喺徐匯區。個站1993年5月28號啟用。
上猶

上猶係中國江西贛州一個縣，總面積1544平方公里，人口28萬。
上環

上環（英文：Sheung Wan），香港一地，響港島北岸，屬中西區，域多厘城四環之一，北面係維港，南面係半山，東面係中環，西面係西營盤（西環）。地標有信德中心、西港城、永安中心咁，亦有唔少中資企業辦事處。因為近海，好多碼頭都響呢區，其中就有過澳門嘅港澳碼頭。

名
上環個環，係唐人居住區嘅叫法。上環原本叫下環，建於裙帶路村一帶。今日文咸街向西，就係唐人最初建屋地，之後皇后街，再向太平山拓展。

風物
上環東起急庇利街，西至東邊街，北便望海，南便去到堅道，約莫有49英畝，乃係香港開埠早期嘅旺地，居民多數係潮州冷。話明係舊區就零舍多舊嘢。摩囉街與及荷里活道通街都係古董，文咸東文咸西有好多南北行賣參茸海味。行經德輔道西、東邊街，奉旨一朕除，事關此地鹹魚欄共雜貨舖，重多過隔離干諾道西嘅米舖。
聞說荷李活道文武廟（建於1847年）同東華醫院（建於1870年），乃係開埠初期本港華人勢力標記。事緣當其時英國佬唔理唐人福址，有乜頭暈身慶都無乜符弗。多得呢兩間善舘，幫唐人排難解紛、贈醫施藥。廟祝同院長重時不時響港督面前幫唐人講說話。
開埠初期好多唐人響太平山打蠆，事關1843年港府落柯打將中環山坡唐人趕嚟呢處。據書所載，1845年嗰陣域多利城（其後改名維多利亞城）經已有唐人舖頭388間，其中太平山就有121間，可見呢處旺得幾緊要。為因人多得滯，周圍就越嚟越污糟。1894年大瘟疫，屍橫遍野。港府為此大舉清拆舊屋重建。
上環西便到督就係水坑口。古時候有條山瀾，流經家下皇后大道東出海，呢條山瀾就叫水坑口。瀾水好多龍蝦，故此對面海狗爬徑（其後改名九華徑）村民周不時揸艇嚟捉。曾幾何時，港府填海，將水坑口鋪晒石屎再起樓。瘦田冇人耕，耕開有人爭，去到19世紀尾，呢處變咗港島名流出入嘅宴會酬酢之地。當旺時，水坑口左近數埋有成十幾間酒樓，即如「宴瓊林」、「聚興樓」等等等等。當其時南北行商賈、銀號錢莊老闆、買賣地皮嘅有錢佬周不時都出入呢處，上半場傾生意，下半場就開廳踏艇尋歡作樂。故此，呢處亦曾係全港島獨一無二煙花之地。風月場所多如牛毛，其中大寨（貴格妓寨）有四間：「錦繡堂」、「歡得」、「奇花」、「新三花」。此外，私寨（低等妓寨）、煙舘同埋大檔（賭舘）都開到成行成市。其後港府於1903年大舉冚水坑口妓寨，通通趕晒去石塘咀。自此水坑口轉做正行生意，疋頭舖、糧食舖、雜貨舖再現，之不過，就冇往日咁墟撼。

威水史
荷里活道係全港島第一條馬路。
東華醫院係全港島第一間醫唐人嘅慈善醫院。
上湧別町

上湧別町（日文：上湧別町／かみゆうべつちょう Kamiyūbetsu-chō）係以前日本北海道鄂荷次克綜合振興局紋別郡嘅一個町，喺2009年10月5號併咗入湧別町度。2005年10月1號人口有5,841人。面積有161.39平方公里（62.31平方英里）。
維基同享有多媒體嘅嘢：上湧別町
亞平寧山脈

亞平寧山脈（Monti Appennini）係意大利亞平寧半島嘅山脈，由阿爾卑斯山去到半島南面，長1,200公里。
亞平敦

亞平敦（英文：Abingdon）係英國一個市集城鎮，屬於牛津郡，人口約33,130。
亞平敦全名「泰晤士河上亞平敦」（Abingdon-on-Thames），因為個鎮起喺泰晤士河兩岸，係條河介乎倫敦同牛津之間嘅主要城鎮之一。
鎮入面有出名嘅男子寄宿中學亞平敦學校（Abingdon School（英文：Abingdon School））。
亞庇國際機場

亞庇國際機場馬來話：Lapangan Terbang antarabangsa Kota Kinabalu；IATA代碼：BKI；ICAO代碼：WBKK），係馬來西亞沙巴州亞庇市嘅民航機場，響亞庇市南面嘅丹容亞路區同甘拜園區交界，第一航站樓（Terminal 1）係機場嘅主要航站樓，第二航站樓（Terminal 2）係廉價航站樓。響2009年服務500萬名乘客。呢個機場係東馬最繁忙嘅機場之一。
機場使用量

第一航站樓
第一航站樓係機場嘅主要航站樓。裏面有18個登機門、13條登機橋、免稅店等。馬來西亞航空係第一航站樓嘅主要航空基地。每年處理到400萬名旅客。

第二航站樓
位於丹容亞路，離亞庇市只有大概15分鐘。第二航站樓總面積大概13,000平方公尺，有23個畀國際同埋國內班機嘅服務柜台，13個入境柜台，每個鐘可處理3000名乘客，每年可應付客量達350萬人次。現代化特徵包括9個畀波音737或空中巴士A320飛機嘅停放區，並有9座停放倉。第二航站樓有快餐店、便利店、外幣找換處、貴賓室、吸煙室以及三間小型回教堂。
亞弗列大帝

亞弗列大帝（Alfred the Great，848年—899年10月26號）係西撒遜國王，871年繼位，並喺886年做咗頭一位盎格魯-撒遜國王。
亞平寧之星

《亞平寧之星》（傅遼文：Stelutis alpinis；意大利文：Stelle alpine）係意大利傅遼地區（傅遼文：Friûl；威尼斯文：Friul；意大利文：Friuli）嘅一首傳統民歌，由亞圖羅·扎勒甸尼（Arturo Zardini）創作，有時會俾人用作傅遼地區嘅代表歌。
首歌裡面嘅「亞平寧之星」，其實係指喺傅遼山區好常見嘅一種雪絨花。

中譯亞平寧之星
如果你穿過亂石
來到我長眠嘅地方，
你會見到好多亞平寧之星，
畀我嘅血滋潤著。
花叢之中有一塊石仔，
上面刻咗個細十字架，
小草喺花海之中成長，
伊個就係我長眠嘅地方。
請你摘一朵亞平寧之星，
作為我同你相愛嘅見證。
溫柔咁惜佢一啖，
然後將佢收埋喺你心底。
當你一個人喺屋企感到孤單，
請你為我祈禱，
我嘅靈魂將會來到你上空，
同亞平寧之星一齊陪著你。
亞庇

亞庇（粵拼：a3 bei3，馬來話：Kota Kinabalu，縮寫K.K.），簡稱庇，係馬來西亞沙巴州首府，係東馬一座大城市。亞庇排響馬來西亞第三，喺吉隆坡同檳城之後。馬來西亞獨立前，佢個英文名係Jesselton。
亞庇喺婆羅洲北部，面向南中國海。西面有出名嘅東姑阿都拉曼公園，東面有馬來西亞最高嘅京那巴魯山（Mount Kinabalu），呢座山係亞庇馬來語個名嘅來源。人口大約452,058人，如果涵蓋兵南邦區，成個都會人口會大約有628,725人。
東姑阿都拉曼國家公園日落美景之一
東姑阿都拉曼國家公園日落美景之二
遠眺「東姑阿都拉曼國家公園」

歷史
亞庇係馬來西亞沙巴州第三個首府。亞庇喺馬拉話有「火」嘅意思，亞庇曾經多次俾火神光顧，所以叫做火之都市。哥打馬來語係都市咁解，而京那巴魯就係神山嘅意思。因為中文「亞庇」係客家人嘅讀音同馬來文Api係同音，所以沙巴人都將KK叫成亞庇。

氣候
亞庇全年天氣炎熱、潮濕、多雨，屬於熱帶雨林氣候。每年平均雨量大約2,400mm。
亞庇11月至第二年3月吹東北季候風，5月至9月吹西南季候風。

經濟
亞庇市係大馬最重要嘅商業中心之一，周圍嘅城鎮都將種嘅嘢運來經銷，距離亞庇三十分鐘車程嘅亞庇工業園，1994年成立，係現今政府大力推介嘅工業中心。亞庇經濟發展好快，有唔少外國人來做生意，喺2008年已經有兩萬五千中國人去到亞庇做生意。

機場
馬來西亞各地有唔少航班飛往亞庇市，亞庇國際機場喺市區西南9公里附近。由機場到市區班車運營時間為6:00－21:30，每隔10－30分鐘就有一班，行程10分鐘，票價1馬幣，的士大概要10－13馬幣。如果深夜的士到市區，車費係20馬幣左右。

高速公路
沙巴嘅高速公路可以通到砂拉越、山打根，交通狀況非常好，好少塞車。亞庇到山打根之間有巴士往返。亞庇城巴（CITY BUS）係最新巴士，其他嘅無空調巴士價錢比較平。

鐵路
沙巴鐵路喺英國殖民地時期起，無西馬咁先進，至今仍然服務。嗰條鐵路路線由北部亞庇丹絨亞路站終點站開往南部丹南站。沙巴政府規劃緊擴建沙巴鐵路，希望服務更多地區。
亞弗列亞德勒

亞弗列亞德勒（Alfred Adler，1870年2月7號—1937年5月28號）係奧地利心理學家，亦係個體心理學嘅創始人。
亞得里亞星

亞得里亞星（Adria），即係小行星143，係太陽系小行星帶嘅一粒小行星，喺1875年2月23號發現。
不充分決定論

不充分決定論（英文：Underdetermination）係科學哲學上嘅一個問題，指研究者有陣時冇足夠嘅證據嚟完美噉決定「要信乜」—喺現實應用當中，人好多時手上都淨係得「弱證據」，能夠證明某啲可能性係錯誤嘅，但做唔到排除晒所有嘅可能性。

證據
内文：證據
睇埋：充分必要條件
證據（evidence）係指俾人用嚟支撐一個論述嘅資訊，例如家陣有人唔見咗個銀包，A 先生指控話係 B 先生偷咗個銀包（論述；），然後佢哋喺 B 先生間房嗰度搵返唔見咗嘅銀包（證據；），就支撐咗 A 先生嘅論述。喺知識論（思考知識嘅哲學領域）當中，證據可以分做強同弱兩種，
強證據係指「如果搵到，就可以證明個論述係真」（）嘅證據，而
弱證據係指「如果搵到，就可以表示個論述有可能係真」（）嘅證據。
事實表明，強證據好難搵。喺現實世界，人類好多時都焗住要齋靠弱證據做判斷。

概論
睇埋：科學哲學
舉個簡化例子，想像家陣阿 A 睇住阿 B 去買嘢，而阿 A 已經知：
阿 B 買咗蘋果同雪梨；
蘋果每個 1 文；
雪梨每個 2 文；
阿 B 總共使咗 10 文；
有咗上述呢啲資訊（證據），阿 A 可以排除以下嘅可能性：
阿 B 買咗嘅係 6 個雪梨－冇可能，因為 6 個雪梨會使 12 文；
阿 B 買咗嘅係 12 個蘋果－冇可能，因為 12 個蘋果會使 12 文；
但阿 A 齋靠手上嘅資訊，排除唔到以下呢啲可能性（睇返弱證據嘅概念）：
可能阿 B 買咗 2 個蘋果 4 個雪梨；
可能阿 B 買咗 4 個蘋果 3 個雪梨；
可能阿 B 買咗 6 個蘋果 2 個雪梨；
－三個可能性都同手上嘅資訊吻合，所以阿 A 唔知邊一個先係真確，而且佢未必有時間同能力去搵進一步嘅證據。科學知識都有噉嘅問題－想像家陣有幾個理論，佢哋都解釋得到研究緊嗰樣現象，而且呢幾個理論都同已知嘅數據相容，而研究者做唔到進一步嘅驗證，就焗住要講「呢幾個理論都有可能係真嘅」。
不充分決定論講緊嘅就係噉嘅現象：
「
手上有多過一個可能性，呢啲可能性冚唪唥都同已知嘅證據相容，所以唔知邊個可能性先係真確。原則上，人可以『進一步搵多啲證據返嚟，搵齊嗮先做決定』，不過喺現實，人往往因為受資源限制，未必吓吓都做到呢樣嘢。
」
不准喧嘩

《不准喧嘩》係香港歌手郭小霖喺1988年推出嘅專輯，由新力音樂發行。

文化影響
梁詠琪喺2021年推出翻唱專輯《Capitulo》，其中一首翻唱歌曲就係郭小霖嘅《迷惘》。
不公平厭惡

不公平厭惡（粵拼：bat1 gung1 ping4 jim3 wu3；英文：inequity aversion）係指人類厭惡不公平嘅報償嘅天性，而且就算報償不公平對佢哋有利都係噉。
舉個例說明，有行為經濟學家做過份噉嘅實驗：佢哋搵咗班人返嚟做受試者，將佢哋分做一組組，每組兩個人；兩個人當中其中一個俾研究員安排扮演老細，而另一個就扮演打工仔；做老細嗰個會用自己手上嘅錢，提議一個人工俾做打工仔嗰個；個打工仔有權揀接唔接受呢個份量嘅人工，而喺佢做咗呢個決策之後，雙方都冇權改變人工量；然後個打工仔就要選擇做唔做嘢，原則上，對個打工仔嚟講，對自己最有利嘅行動係接受咗份人工之後，乜嘢都唔做；但研究結果表明，有相當比例嘅打工仔會選擇做嘢，而且做嘢嘅量仲同老細所提議嘅人工量成正比（不過都有相當比例嘅打工仔真係揀乜都唔做）。一般認為，呢個實驗顯示咗不公平厭惡－扮演打工仔嗰啲受試者覺得受咗人錢財應該做返啲嘢先算公道。
有關不公平厭惡嘅研究喺經濟學、心理學、社會學、同人類學等多個領域上都有用。

實驗經濟學
喺實驗經濟學（experimental economics）上，不公平厭惡嘅現象最常用以下嘅實驗（可以睇埋博弈論）展示：
獨裁者博弈－一個受試者揀要點樣分一份錢，其中一份佢自己攞，而另外嗰份就會俾另一個受試者，另外嗰個受試者冇權分錢；原則上，如果負責分錢個受試者完全以自己利益為先，佢會一個人擸嗮啲錢。雖然現實嘅實驗發現，呢個的確係一個常見嘅情況，但依然有相當數量嘅受試者會選擇 50:50 噉分錢。
最後通牒博弈－同獨裁者賽局一樣咁滯，唯一分別係冇權分錢嗰個受試者有權喺分錢者提議完分法之後拒絕個分法，而如果佢拒絕，雙方都唔會得到錢。現實嘅實驗發現，冇權分錢嘅受試者通常會喺分到嘅錢少嗰陣拒絕（雖然噉做會令到佢本嚟得到錢變得唔到），即係話佢哋寧願乜嘢都冇都唔鍾意接受唔公平嘅分錢法。

動物研究
例：分配馬騮嘅嘢食
有人類學家曾經用馬騮嚟做研究。佢做以下嘅實驗，將嘢食（例如寵物食嘅乾糧）交俾第一隻馬騮，跟住再分俾第二隻馬騮。實驗嘅規則如下：
實驗者會將第二隻馬騮所分配到嘅嘢食一次又一次噉俾 10% 去第一隻馬騮嗰度，睇吓第二隻馬騮接唔接受呢個分配。
如果第二隻馬騮拒絕接受呢個分配（例如係發爛渣），實驗者就會收返嗮啲嘢食，於是兩隻都冇得食。
實驗結果顯示，接受程度要視乎個分配比例有幾「公平」而定。喺實驗入面，第二隻馬騮傾向接受 50:50 嘅分配－呢個無論係人定動物都會接受嘅。當實驗者第一次將第二隻馬騮所分配到嘅嘢食俾咗第一隻馬騮，分配比例就會變成 60:40（第一隻佔咗 60%、第二隻佔咗 40%）呢個結果。到咗比例變成 70:30 嗰陣，第二隻馬騮已經會發爛渣拒絕接受，而最後會因為噉，導致實驗者拎走嗮佢哋手頭上嘅嘢食。呢個結果顯示，當不公平分配嘅懸殊愈大，得到細份啲嘅分配嗰一方會覺得呢個分配未能滿足佢哋嘅訴求同埋淨係有利於另外嗰方（分配量多啲嗰一方），因而會對呢場分配感到不滿。實驗仲顯示，一隻馬騮將會受到唔公平嘅獎勵嗰陣，會針對佢哋嘅嬲怒喺個搜集者嘅責任嗰度。
呢類研究仲有喺第啲動物身上做過。有研究者指出，靈長目動物似乎普遍都具有一種自我進化嘅社會同代表公平競爭嘅意識，例如打後嘅研究顯示，黑猩猩玩遊戲嘅方式同人類嘅細路仔相同，鍾意公平嘅結果，而且有研究者亦都主張，人類同猿類喺公平感等嘅方面係冇區別嘅。再後啲嘅研究仲發現，同樣具有高度社會性嘅犬科動物嘅博弈當中亦都有公平嘅基本準則。有學者指，呢種追求公平嘅傾向係一種內在（intrinsic）嘅傾向－動物認知研究入面嘅生物排列並冇發現「爭取公平」同絕對效用有啲乜嘢啦掕。
不列顛戰役

不列顛戰役，又叫英倫空戰，係第二次世界大戰入面納粹德國用空軍打不列顛嘅戰役，亦係二戰最大規模嘅一場空戰。喺1940年7月10號到1941年10月31號打。嗰時一啲英聯邦國家同埋俾納粹德國佔領嘅歐洲國家，同埋當時屬於中立嘅美國都有志願者組成咗「飛鷹中隊」同英國並肩作戰；而同屬軸心國嘅意大利就派出「空軍軍團」同德國空軍一齊戰鬥。最後英國成功守住制空權，逼使納粹德國放棄入侵英國。
不再讓你孤單

《不再讓你孤單》（英文：A Beautiful Life），係2011年香港同中國電影，由劉偉強執導，舒淇、劉燁主演。
不列顛百科全書

《不列顛百科全書》（英文：Encyclopædia Britannica），又叫《大英百科全書》，最初喺英國愛丁堡出版，被認為係當今世界最知名、最有權威嘅百科全書，世界三大百科全書之一。世界三大百科全書重有《美國百科全書》（Encyclopedia Americana）同埋《科里爾百科全書》（Collier's Encyclopedia）。《大英百科全書》1768年面世，歷過兩百多年修訂、再版、發展、完善，形成而家嘅英文印刷版，家下亦都有電子版同網上版。

現成嘅版本
《不列顛百科全書》2007 年版係最新嘅，「微百科」（Micropædia）有 12 冊；「宏百科」（Macropædia）有 17 冊，每冊約有 1,000 頁。宏百科有 699 篇內容深入嘅文章，由 2 至 310 頁長，有參考同作者。微百科大約有 65,000 篇文，大部份少過 750 字，冇參考冇作者。
不信任動議

不信任動議 （英文：Motion of no-confidence）係一個議會用嚟表達對政府首腦或者內閣唔再信任嘅議案，認為佢哋唔應該繼續行使佢哋嘅職權。呢種動議係議會制嘅主要特徵之一，如果通過咗，就係代表個議會同政府嘅關係決裂。視乎個制度，有啲只係針對總統或者總理，而其他就係針對成個內閣。
雖然用途有啲似，但係不信任動議同譴責喺原則上並唔一樣。因為譴責一般都冇直接嘅後果，但係如果不信任動議通過咗，個首腦或者內閣係有可能需要落台嘅。當然，個政府亦都可以選擇反返轉嚟解散個議會，再搞過選舉。

英國
根據英國嘅議會制，只要每年嘅撥錢草案失敗，基本上就會自動令個內閣辭職，搞新嘅選舉，同一個不信任動議差唔多效果。呢個情況叫做“Loss of Supply”。
喺英國國會，不信任動議一般會先做一份早期動議（英文：early day motion），而對於皇室演講（英文：Speech from the Throne）上面投票亦都被視為不信任動議嘅一種。不過，喺2011-2022年期間，根據2011年定期國會法令（英文：Fixed-term Parliaments Act 2011），只有明確講名嘅不信任動議先至會算數。到2022年，國會又通過咗2022年議會解散同召集法（英文：Dissolution and Calling of Parliament Act 2022）嚟推翻呢份議案。

美國
雖然美國係用總統制，但係美國眾議院一樣有“清空議席動議”(英文：Motion to vacate the chair)，嚟踢走美國眾議院議長。第一次成功係針對當時嘅議長 Kevin McCarthy，而呢件事喺媒體報道都叫佢做“不信任動議”。
喺總統制，不信任動議本身嘅影響相對比較細，因為美國總統並唔會受到影響，而美國內閣都照正常運作。唯一嘅影響就係逼個議院重新選過個議長，令議長決定嘅立法政策有可能會變。
如果國會希望踢走總統或者內閣成員，就一定要通過彈劾嘅過程。但係，呢個過程一定要有犯罪嘅證明先至可以成立。
不難

《不難》係由葛大為填詞，徐佳瑩作曲同演唱，陳建騏編曲，徐佳瑩同陳建騏監製。呢隻歌收錄喺《理想人生》唱碟入面。

簡介
2012年，呢隻歌攞咗中國Top排行榜年度最佳金曲。2013年，呢隻歌攞咗第六屆城市至尊音樂榜年度空中熱播單曲；同年，隻歌攞到中華音樂人交流會年度十大優良單曲獎、第三屆全球流行音樂榜年度二十大金曲。
不透氣的房間

《不透氣的房間》係由秦凡淇填詞、作曲同演唱。呢隻歌首唱係喺《這！就是原創》第五期。

簡介
呢隻歌係講緊母愛嘅歌。
不道德的夏天

《不道德的夏天》係套美國嘅劇情片電影，片長107分鐘，喺2004年上畫。
不透光性

不透光性（opacity）係指一件物件有幾能夠阻礙可見光（或者第啲電磁波）通過。
二見宏志

二見宏志（1992年3月20號—）係日本足球員，司職後衞，效力清水心跳。
二連巨盜龍

二連巨盜龍（Gigantoraptor erlianensis）係喺內蒙古二連盆地搵倒、一啲好似現代雀仔、好鬼大堆嘅化石，經過研究重組而命名嘅一種恐龍。身長大約 8 米，企高超過 5 米，重成 1400 公斤。佢有好多好似雀仔嘅特徵，有個冇牙嘅「下顎」，睇嚟好似雀嘴（“beak” 或 「喙」）。冇證據話二連巨盜龍有羽毛，不過研究人員估呢隻嘢成身羽毛𠻹。二連巨盜龍係食齋定食肉就唔係好清楚。

點搵倒
研究員徐星幫日本電視台拍記錄片，重演自己之前點搵倒蜥腳類恐龍，隨手拎起一嚿化石，睇真啲係屬於從嚟未見過嘅生物嘅，就係咁搵倒二連巨盜龍喇。
二進分數

二進分數（英文：2-adic rationals），又可以叫二進有理數，係指分母係2嘅次方嘅分數。可以寫成，當中係整數，係正整數。例如、都係二進分數，但係就唔係。英制單位入面成日都用二進分數，例如英寸、英寸、磅等等。
二進分數組成嘅集合係實數入面係稠密嘅：任何實數都可以用一系列嘅二進分數去無限接近佢，例如用咁樣。同好多其他稠密集比，例如有理數咁，二進分數組成嘅集係相對比較「細」嘅，呢個集合有時會出現喺數學證明嘅步驟入面（例如Urysohn引理）。
任何兩個二進分數嘅和、積同差都係二進分數：
但係，兩個二進分數相除就通常都唔係二進分數。所以，二進分數係有理數嘅一個子環。
二進制代碼嘅兼容性

二進制代碼嘅兼容性（英文：binary-code compatibility）指一部電腦係咪都能夠行某段寫畀第部電腦行嘅碼，途中唔使改或者重新編譯段碼。
二角形

二角形（粵拼：ji6 gok3 jing4，英文：digon）係種多邊形，有兩隻角（兩個頂點）同兩條邊。
歐氏空間入面嘅二角形嘅兩條邊會重合，係一種退化嘅多邊形，而且全部都係正二角形。
按照定義，球面幾何嘅多邊形嘅邊都必須係大圓弧，所以球面幾何入面非退化嘅二角形由球面上嘅一對極點同兩條大圓弧組成。球面幾何嘅二角形亦一定係正二角形。
非退化嘅球面二角形
二趾

二趾即係第二隻腳趾，腳趾公同三趾中間，同腳趾公差唔多長。
有兩句俗語同二趾有關，但意思啱啱相反——有人話「二趾長過公，唔使一世窮」；亦有人話「二趾長過公，唔死一世窮」。
二進制格式

所謂二進制格式，喺講及電腦內部嘅資料儲存方式嗰陣，係泛指任何唔係純文字格式嘅嘢，其實係種非常籠統嘅概念。
舉例，叫一個電腦檔案做二進制，係指檔案嘅內容睇落似亂碼，要用特別嘅軟件先睇到，又或者要用特別嘅軟件先可以改，唔係就會整壞個檔案；又或者，叫一個執行檔做二進制，係指個執行檔入面嘅係機械語言（或者位元組碼）而唔係源碼。總之就唔可以就咁開來睇、開來改。
數值嘅表示係可能唯一一種真係可以叫二進制嘅嘢，例如，200 爾個數值，如果係純文字，再如果係 ASCII 或者兼容嘅某種內碼，表示出來就會係十六進制嘅 32 30 30，但係如果係二進制，再如果係單個位元組，就會係單一數值 c8（十六進制；即係二進制 11001000，亦即係十進制 200），而所謂 ｢二進制｣ 就係指爾種內部嘅表示方式。如果將爾個表示方式當文字夾硬就咁睇，再如果用嘅編碼係 ISO 8859-1，出來就會係 È，睇落似亂碼。所謂二進制檔案入面，好多時會用爾類內部形式表示數值，所以個檔案亦一定會睇落似亂碼。
喺某啲作業系統（例如微軟嗰啲），程式寫純文字檔案同寫 ｢二進制格式｣ 檔案會有分別，好多時牽涉到 ｢換行｣（newline）字元點樣處理。
二進制編碼十進制

二進制編碼十進制（英文：binary-coded decimal），簡稱 BCD，係一種喺二進制框架下表示十進制數字嘅方法。方法係所有十六進制（24 進）下可以理解成十進制嘅數字全部理解成十進制，其他唔可以理解成十進制嘅數值唔用；例如十六進制嘅 10（一零，正常數值十六）代表十、十六進制嘅 38（三八，正常數值五十六）代表卅八等等。
BCD 有兩個明顯嘅缺點：一係嘥位，其次係慢；喺機械語言，用 BCD 做運算可能會好麻煩，但係有啲處理器有特別嘅指令或者其他機制處理。

Unpacked BCD
BCD 字面上只係話要喺二進制框架之下，冇話一定要用四個位元；有啲處理器會可以用成個位元組嚟表示一個十進制數字，叫 ｢分拆式二進制編碼十進制｣[暫譯]（unpacked BCD），之前講嘅方法就叫 ｢包裹式二進制編碼十進制｣[暫譯]（packed BCD）；例如十六進制嘅 01 00（零一零零，即係兩個位元組 1、0，假設次序係高位元組、低位元組，正常數值係二百五十六）代表十、十六進制嘅 03 08（零三零八，即係兩個位元組 3、8，正常數值七百七十六）代表卅八等等。
如果一個位元組有 n 個位元（n 通常係 8），呢個做法可以理解成用 2n 進制表示十進制數字。

2421 碼
之前最初定義嘅 BCD 喺電機工程（同電腦科學討論低層次嘅細節嗰陣）又叫 8421 碼，意思係由左到右嘅位元 3、2、1、0 分別代表 8、4、2、1，亦即係數學上嘅正常定義。如果位元 3 唔係代表 8 而係代表 2，就可以得出第個表示方法；喺電機工程，用呢種方法嘅其中一種特定編碼叫 2421 碼。
除咗 2421 碼之外，電機工程亦有 Excess-3 同 Gray 另外兩種碼，都係用嚟表示十進制數字。
共識決策

共識決策（英文：Consensus decision-making）係指一班人想一齊做決策，並且就個決策達致共識，最常見嘅方法有投票。